Document ID: 31985R0036

*****
ΚΑΝΟΝΙΣΜΟΣ (ΕΟΚ) αριθ. 36/85 ΤΗΣ ΕΠΙΤΡΟΠΗΣ
της 7ης Ιανουαρίου 1985
για τροποποίηση του κανονισμού (ΕΟΚ) αριθ. 1295/70 περί συμπληρώσεως των διατάξεων σχετικά με τη σήμανση ορισμένων συσκευασιών αυγών που υπάγονται στις διατάξεις του κανονισμού (ΕΟΚ) αριθ. 2772/75 περί ορισμένων προδιαγραφών εμπορίας που εφαρμόζονται στα αυγά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (1), όπως τροποποίηθηκε τελευταία από τον κανονισμό (ΕΟΚ) αριθ. 3643/81 (2), και ιδίως το άρθρο 2 παράγραφος 2,
τον κανονισμό (ΕΟΚ) αριθ. 2772/75 του Συμβουλίου της 29ης Οκτωβρίου 1975 περί ορισμένων προδιαγραφών εμπορίας που εφαρμόζονται στα αυγά (3), όπως τροποποιήθηκε τελευταία από τον κανονισμό (ΕΟΚ) αριθ. 3341/84 (4), και ιδίως το άρθρο 22,
Εκτιμώντας:
ότι, σύμφωνα με τον κανονισμό (ΕΟΚ) αριθ. 2772/75, όπως τροποποιήθηκε από τον κανονισμό (ΕΟΚ) αριθ. 1831/84 (5), η ένδειξη του αριθμού της εβδομάδας της συσκευασίας των αυγών επί της συσκευασίας αντικαταστάθηκε με την ένδειξη της περιόδου συσκευασίας· ότι, επιπλέον, ο εν λόγω κανονισμός προέβλεπε τη δυνατότητα να αναγράφονται ορισμένες ενδείξεις στις μικρές συσκευασίες· ότι ο κανονισμός (ΕΟΚ) αριθ. 3341/84 εισήγαγε, επίσης, αυτή τη δυνατότητα για τις μεγάλες συσκευασίες· ότι, συνεπώς, ο κανονισμός (ΕΟΚ) αριθ. 1295/70 της Επιτροπής (6) πρέπει να τροποποιηθεί κατ' αυτή την έννοια·
ότι, προς κάλυψη των ενδιαφερομένων οι οποίοι, παρά την έλλειψη λεπτομερειών εφαρμογής, έχουν ήδη λάβει τα απαραίτητα τεχνικά μέτρα για την εφαρμογή των νέων προδιαγραφών εμπορίας αυγών που έχουν εισαχθεί από τον κανονισμό (ΕΟΚ) αριθ. 1831/84, πρέπει να επιτραπεί η αναδρομική εφαρμογή του παρόντος κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1295/70 τροποποιείται ως εξής:
1. Στο άρθρο 1, οι παράγραφοι 2 και 3 αντικαθίστανται από το ακόλουθο κείμενο:
«2. Η ταινία ή η ετικέτα στις μεγάλες συσκευασίες φέρουν με γράμματα μαύρα, ευδιάκριτα και ευανάγνωστα:
α) το όνομα ή την εταιρική επωνυμία και τη διεύθυνση της επιχείρησης η οποία προέβη στην απένταξη ή ανέθεσε την απένταξη των αυγών·
β) τον διακριτικό αριθμό του κέντρου συσκευασίας το οποίο συσκεύασε τα αυγά την πρώτη φορά ή, όταν πρόκειται για εισαγόμενα αυγά, τη χώρα καταγωγής·
γ) την ποιοτική κατηγορία και την κατηγορία βάρους·
δ) τον αριθμό των συσκευασμένων αυγών·
ε) τη λέξη "συσκευασμένα", ακολουθούμενη από την ημερομηνία ή την περίοδο συσκευασίας της πρώτης συσκευασίας και, από κάτω, τη λέξη "ανακατατεταγμένα", ακολουθούμενη από την ημερομηνία ή την περίοδο της απένταξης, σύμφωνα με το άρθρο 17 παράγραφος 1 στοιχείο ε) του κανονισμού (ΕΟΚ) αριθ. 2772/75·
στ) την ένδειξη της ψύξης ή του τρόπου διατήρησης, ευκρινώς και με λατινικούς χαρακτήρες, όταν πρόκειται για αυγά υπό ψύξη ή διατηρημένα αυγά.
3. οι μεγάλες συσκευασίες μπορούν, εντούτοις, να φέρουν τον κωδικό αριθμό διαχείρισης του λιανικού εμπορίου ή τον κωδικό αριθμό ελέγχου της αποθήκευσης.
4. Οι μικρές συσκευασίες, οι οποίες περιέχουν αυγά τα οποία έχουν απενταχθεί, φέρουν με γράμματα ευδιάκριτα και ευανάγνωστα τις ενδείξεις που προβλέπονται στην παράγραφο 2· σε περίπτωση επαναχρησιμοποίησης της αρχικής συσκευασίας, οι ενδείξεις οι οποίες έχουν καταστεί ανακριβείς πρέπει να καλύπτονται. Επιπλέον, οι μικρές συσκευασίες μπορούν να φέρουν το εμπορικό σήμα της επιχείρησης η οποία προέβη στην απένταξη ή ανέθεσε την απένταξη των αυγών, καθώς και τις ενδείξεις που προβλέπονται στο άρθρο 21 του κανονισμού (ΕΟΚ) αριθ. 2772/75.»
2. Στο άρθρο 2, οι παράγραφοι 2 και 3 αντικαθίστανται από το ακόλουθο κείμενο:
«2. Η ταινία ή η ετικέτα στις μεγάλες συσκευασίες φέρουν με γράμματα μαύρα, ευδιάκριτα και ευανάγνωστα, τις ακόλουθες ενδείξεις:
α) το όνομα ή η την εταιριή επωνυμία και τη διεύθυνση της επιχείρησης η οποία προέβη στην απένταξη ή ανέθεσε την απένταξη των αυγών·
β) τον διακριτικό αριθμό του κέντρου συσκευασίας το οποίο επανασυσκεύασε τα αυγά·
γ) την ποιοτική κατηγορία και την κατηγορία βάρους·
δ) τον αριθμό των συσκευασμένων αυγών·
ε) τη λέξη "συσκευασμένα", ακολουθούμενη από την ημερομηνία ή την περίοδο συσκευασίας της πρώτης συσκευασίας και, από κάτω, τη λέξη "ανασυσκευασμένα", ακολουθούμενη από την ημερομηνία ή την περίοδο της ανασυσκευασίας, σύμφωνα με το άρθρο 17 παράγραφος 1 στοιχείο ε) του κανονισμού (ΕΟΚ) αριθ. 2772/75·
στ) την ένδειξη της ψύξης ή του τρόπου διατήρησης, ευκρινώς και με λατινικούς χαρακτήρες, όταν πρόκειται για αυγά υπό ψύξη ή αυγά διατηρημένα·
ζ) τον διακριτικό αριθμό του κέντρου συσκευασίας που συσκεύασε τα αυγά για πρώτη φορά ή, όταν πρόκειται για εισαγόμενα αυγά, τη χώρα καταγωγής.
3. Οι μεγάλες συσκευασίες μπορούν, εντούτοις, να φέρουν τον κωδικό αριθμό διαχείρισης του λιανικού εμπορίου ή τον κωδικό αριθμό του ελέγχου της αποθήκης.
4. Οι μικρές συσκευασίες οι οποίες περιέχουν ανασυσκευασμένα αυγά φέρουν, κατ' εφαρμογή των διατάξεων του άρθου 18 παράγραφος 2 του κανονισμού (ΕΟΚ) αριθ. 2772/75, με γράμματα ευδιάκριτα και ευανάγνωστα, τις ενδείξεις που προβλέπονται στην παράγραφο 2. Επιπλέον, οι μικρές συσκευασίες μπορούν να φέρουν το εμπορικό σήμα της επιχείρησης η οποία ανασυσκεύασε ή ανάθεσε την ανασυσκευασία των αυγών, καθώς και τις ενδείξεις που προβλέπονται στο άρθρο 21 του κανονισμού (ΕΟΚ) αριθ. 2772/75. Η λέξη "έξτρα" δεν μπορεί να χρησιμοποιηθεί.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Δεκεμβρίου 1984.
Εντούτοις, κατά τη διάρκεια μεταβατικής περιόδου από την 1η Δεκεμβρίου 1984 μέχρι τις 30 Ιουνίου 1985, οι διατάξεις οι σχετικές με τις προδιαγραφές εμπορίας που προβλέπονται από τον παρόντα κανονισμό εφαρμόζονται σε συνδυασμό με τις παλαιές προδιαγραφές, ώστε να επιτρέπεται η ελεύθερη κυκλοφορία των αυγών στο εσωτερικό της Κοινότητας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιανουαρίου 1985.

Labels: 3